rlitschk/wikidir huggingface dataset:
Di Kadolisch Hochschuel Friburg (KH Friburg) isch anne 1971 dur d Zämmefierigung vu mehrere traditionsriche Vorgängeriirichtunge grindet wore. Si iisch aini vu de fimf Friburger Hochschuele un aini vu siwe kadolische Hochschuele z Ditschland. Di Kadolisch Hochschuel Friburg (Catholic University of Applied Sciences Freiburg) isch di grescht Hochschuel im Berich Sozial- un Gsundhaitswese z Bade-Wirtteberg. Dreger vu dr Kadolische Hochschuel isch du Kadolisch Hochschuel Friburg gGmbH. Ihri Gsellschafter sin s Erzbischtum Friburg, s Bischtum Raudaburg -Stuegert, de Ditsch Caritasverband, de Caritasverband fir d Erzdiözese Friburg un de Caritasverband vu de Diözese Raudaburg-Stuegert. D KH Friburg isch staatlig anerkennt. Di staatlig Anerkennung isch 1992 uf d Studiegäng im Fachberich Pfleg un anne 2001 uf d Studiegäng im Fachberich Management uusgwittet wore. D Hochschuel nimmt ihri Ufgawe in Lehr un Studium, Forschung un Witterbildung in unabhängiger Selbschtverwaltung wohr. D KH Friburg laischtet noch em urspringlige Bildungsuftrag vu de Fachhochschuele z Ditschland (Wisseschaftsrot 2002) e praxis- un beruefsbezogeni Uusbildung vu ihre Studente*ne uf wisseschaftliger Grundlag. An de KH Friburg were aktuell sechs Bachelorstudiegäng, zwai Masterstudiegäng plus ai Verbundmaster un niin Zuesatzlehrprogramm aabote. Im aktuelle CHE Hochschuelranking (2020 / 2021) kunnt d KH Friburg mit em B.A. Studiegang Soziali Arwet in siwe Kategorie uf
Bratsch chan eini vo däne Bedütige ha: Bratsch VS, es Dorf und en ehmolegi Gmeind im Kanton Wallis, Schwiz Bratsch, de dütsch Name vo Braciszów, es Dorf i de Woiwodschaft Opole z Pole Bratsch (Band), e Musiggruppe im Beriich Wältmusig us Frankriich
Di Frei Hoochschuel Stuegert – Seminaar fir Waldorfpedagoogik isch e privaati Hoochschuel mit Stuudiegäng fir d Uusbildig vu Leerer*ne an Waldorfschuele. Si isch anne 1999 as wisseschaftligi Hoochschuel staatli anerkännt woore. Anne 1928 het di Frei Hoochschuel Stuegert mit dr seminaristische Uusbildig vu Waldorfleerer*ne aagfange. Di eerscht Waldorfschuel het ire Unterriicht unter dr Laitig vum Rudolf Steiner im Septämber 1919 uf dr Uhlandsheechi z Stuegert aagfange. Fir d Waldorfpedagoogik,w u si schnäll uusbraiter het, hän erfaareni Waldorfleerer dermit aagfange, Kiirs im Sinn vum erziejerische Aasatz vu dr Waldorfschuele aazbiete. Nodäm si anne 1938 dur d Nazionaalsozialischte zwangswyys zuegmacht wooren isch sin d Wyterbildigskiirs 1945 wider ufgnuu woore. Di Frei Hoochschuel isch bis in d 1970er Joor di ainzig soonig Uusbildigsstell fir Waldorfpedagoogik z Dytschland gsii. Näb dr poschtgraduale Uusbildige isch 1973 en grundständige Stuudiegang fir Klasseleerer*ne an Waldorfschuele yygriichtet woore. 1983 isch s Aagebot um Uusbildigskiirs fir Ooberstapfleleerer*ne uusgwytet woore. Us dr langjeerige Zämenaarbet mit em Eurythmeum Stuttgart isch d Eurythmyleerer*ne-Uusbildig gwagse. Syter 1999 sin di grundständig Uusbildig fir Klasseleerer*ne an Waldorfschuele un di Ufböu- un Ergänzigsstuudiegäng vum Wisseschaftsminischterium Baade-Wiirtebäärg uubfrischtet staatli anerkännt. Fir di seminaristische Uus- un Wyterbildigskiirs isch s Seminaar fir Waldorfpedagoogik e Heecheri Fachschuele. Im Rame vum
Di Dual Hoochschuel Baade-Wiirtebäärg Haalbrunn (DHBW Haalbrunn) isch e staatligi Bildigsyyriichtig z Haalbrunn, wu duali Stuudiegäng aabietet. Di Dual Hoochschuel Baade-Wiirtebäärg Haalbrunn isch anne 2010 as Ussestell vu dr DHBW Mosbach grindet woore. Zum Stuudiejoor 2014/15 isch e aigeni Laitig yygriichtet un dr Stuudiebedriib versälbständigt woore. Zur eerschte Räkteri isch d Nicole Graf gruefe woore, wu vorhär an dr DHBW Mosbach un dr Ussestell Bad Mergentheim gschafft un dr DHBW Campus Haalbrunn ufböue het. BWL-Dienschtlaistigsmanagement (DLM) Consulting & Sales Human Resources Media, Verdriib un Kommunikazioon Spoortmanagement BWL-Handel (HD) Handel Digitaale Handel Fashion Management BWL-Food Management Food Management Digital Commerce Management (DCM) Digital Commerce Management Wyy-Tächnology-Management Wyy-Tächnology-Management Wiirtschaftsinformaatik (WI) Business Engineering Data Science Software Engineering Duali Hoochschuel BW Haalbrunn Bachelor-Studierenden aller DHBW Standorte. Abgruefen am 23. Juli 2020. Die Stimme: Schwarz Stiftung setzt 70 Millionen für die Hochschule Heilbronn ein. 0V Universitete un Hochschuele z Bade-Wirttebärg Normdate: VIAF: 4763147605361457760009
D Chinstlerverainigung Badische Secession isch anne 1927 vum Alexander Kanoldt un em Karl Hofer z Fryburg grindet woore. Mitgliider sin u. a. dr Karl Albiker, dr Emil Bizer, dr Rudolf Großmann, dr Max Eichin, dr Adolf Riedlin, dr Adolf Strübe, dr Rudolf Kreuter, dr Josef Huggle, d Gertud P. Leonhard un dr Wladimir von Zabotin gsii. Drotz ass si in ire Bilder dr baadische Kultuurlandschaft verbunde gsii sin, hän si si mit ire modäärne Moolerei dytli abgsetzt vu dradizionälle Haimetmooler wie z. B. em August Gebhard. Si hän aigeni Uusstellige gmacht, aber au as Gruppe bi andere Uusstellige mitgmacht. Anne 1936 isch d Chinstlerverainigung im Zuug vu dr nazionaalsozialistische Glyychschaltig ufgleest woore. Noch em Zweete Wältchrieg widerbeläbt, isch si anne 1947 mit ire „Siebenten Ausstellung“ un 1951 mit ere „VIII. Ausstellung“ nomool an Effetligkait drätte. Oktoober bis Dezämber 1951, Haus der Kunst, München Antje Lechleiter: Die Künstlergruppe „Badische Secession“. Geschichte, Leben und Werk ihrer Maler und Bildhauer. Frankfurt u. a., Lang 1994. ISBN 3-631-47034-7 Weihnachtsausstellung 1935 des Freiburger Kunstvereins, Fryburger Zytig, 21. Dezämber 1935, Moorgenuusgaab Badische Secession. In: hausderkunst.de Normdate: GND: 5047395-5 | LCCN: n90716920 | VIAF: 149056986
D Agnes Bernauer (* um 1410 waarschyyns z Augschburg; † 12. Oktober 1435 bi Straubing) isch s Gspuusi un villicht au s eerscht Wyyb vum bayerische Herzog Albrecht III. gsii. Dur die nit standesgmääß Verbindig isch dr Albrecht in Stryt groote mit sym Vater Ernst. Wu dr Albrecht uf ere Jagd bi me Verwandte gsii isch, het dr alt Herzog d Agnes verhafte un am 12. Oktoober 1435 bi Straubing in dr Donau verdränke loo. Dr Albrecht isch drno zeerscht zum Herzog Ludwig uf Ingolstadt gange, het si aber no ne baar Moonet wider mit sym Vater uusgseent un im Novämber 1436 d Anna vu Braunschweig ghyroote, zum gfeerchtete Chrieg isch s nit chuu. Dr eerscht Gschiichtsschryyber, wu dr Herzog Albrecht un d Bernaueri gnännt ghaa het, isch ire Zytgnoss Andreas vu Regensburg in syre Chronica de principibus terrae Bavarorum gsii. S Lääbe un Stäärbe vu dr Agnes Bernauer isch in vyl literaarische Wäärch ufgschafft woore, vor allem chännt mer s Friedrich Hebbels glyychnamig Druurspiil „Agnes Bernauer“ un „Die Bernauerin“ vum Carl Orff. Alli vier Joor finde z Straubing un z Vohburg Agnes-Bernauer-Feschtspiil statt, wu d Gschiicht vu Laieschauspiiler*ne in Szeene gsetzt wird. Alfons Huber: Agnes Bernauer im Spiegel der
Dr Dietmar Eisfeld (* 5. Oktober 1929 z Gatersleben; † 4. Augschte 2016) isch e dytsche Dialäktautor un Liederkumpenischt gsii. Är isch z Gatersleben im hitige Sachse-Anhalt uf d Wält chuu un dert im Harz mit siibe Gschwischter ufgwachse. No dr Schuel het er zerscht uf eme Landguet gschaft un derno in ere Gießerei. Är het aafange Gedicht schrybe, au regimekritischi, des het em in dr domolige DDR Brobläm brocht. Iber Oscht-Berlin isch er anne 1953 in Weschte gflichtet. Wel e Brueder vun em z Chränzech gschafft het, isch er an Hochrhy chuu un het si schließli z Wäär nidergloo. Är het aafangs uf em Böu gschafft, e Zytlang bi dr Firma Hummel z Wäär un derno 15 Johr lang as Chemywärcher in dr Schwyz Im Lauf vu dr Johr het er s Alemannisch us dr Region glehrt un schließli sälber aagfange uf Alemannisch z schrybe. E Dail vu syne Gedicht het er au as Lieder vertont, mer chännt in dr Region z. B. sy „Saudätschlied“ un s hochdytsch Lied „Im Wehratal bin ich geboren“. Bim Singe het er als Akkordeon oder Keyboard derzue gspiilt, derzue het er au anderi Inschtrumänt chenne wie Gyyge, Mundharmonika, Klavier oder Boschthorn. Är isch
D Heidi Zöllner (* 1949 z Waldshuet) isch e dytschi Dialäktautoori. D Zöllner isch z Murg un Zäll ufgwagse. Gschafft het si bis zue ire Ränte as Styyrfachwiirti. D Zöllner läbt scho lang z Huuse. Si isch ghyroote mit em Armin Zöllner un het zwee Siin. Si schrybt Gschiichte un Gediicht uf Alemannisch un duet au regionali Saage, Faable un Määrli uf Alemannisch ibersetze. Derzue schrybt si mänkmol Theaterstuck im Dialäkt un Täxt fir d Schnitzelbank an dr Faasnet.. Anne 2013 het si bim Wettbewäärb Loorer Murre mit em Täxt „Unter em gliiche Sternehimmel“ dr 2. Bryys in dr Kategory Prosa gwunne. Im Joor 2014 isch si bim „Landschreiber Wettbewerb“ mit em Täxt „E Frog an d Muettersproch“ unter dr zwelf Blatzierte gsii, wu ire Bydraag uf dr Leipziger Buechmäss hän deerfe voorlääse. Bim Mundartliteraturwettbewäärb „Alemannisch läbt!“ vu dr Muettersproch-Gsellschaft un em SWR het si anne 2021 mit dr Gschicht „Di guete alti Zit“ dr dritt Bryys in dr Sparte Prosa gwunne. D Zöllner isch Mitglid bi dr Muettersproch-Gsellschaft un deert syt 2011 Gruppelaiteri vu dr Regionalgruppe Wiisedaal. Syt 2015 isch si Mitgliid im Vorstand vu dr Muettersproch-Gsellschaft un dert zueständig fir s Projäkt „Mundart in der Schule“. Fir s
Der Jürg Wylenmann (* 16. August 1948 z Winterthur) isch e Schwiizer Maler, Zeichner und Grafiker. Är isch unter anderem bekannt as Gebruchsgrafiker und für sini Wandmolereie. Der Wylenmann het vo 1965 bis 1969 in der Fachklass Grafik a der Schuel für Gstaltig Züri studiert. Vo 1970 bis 1979 het er für Werbeagenture und as sälbständige Grafikdesigner z Züri gschaffed. Ab 1980 het er as freischaffende Moler Ateliers z Züri und im Kanton Zug gfüert. 1999 het er es Atelierstipendium vom Kanton Zug z Berlin gha. Bis 2000 isch er Mitglied vo der Vereinigung vo de Zuger Künstler gsi, sit 2001 isch er Mitglied vo der Visarte Zentralschweiz bvk. Der Wylenmann het Grafikdesign, Plakat, Siebdruck, Lithographie, aagwandti Kunscht und Wandmolereie gmacht. Jürg Wylenmann: 20 Arbeiten in Postkartenformat. Galerie Carla Renggli, Zug 1998. OCLC 79227327. Mit em Markus Moor: Jürg Wylenmann: neue Bilder 1999–2001. Galerie Carla Renggli, Zug 2001. OCLC 78490667. Mit em Silvano Cerutti, der Franca Pedrazzetti, em Beat Brechbühl und em Andreas Grosz: Wo die Bilder wohnen. Der Maler Jürg Wylenmann besucht sein Werk. Edition Pudelundpinscher, Erstfeld 2011, ISBN 978-3-9523736-4-4. Literatur vu un iber Jürg Wylenmann im Katalog vu dr Dütsche Nazionalbibliothek Literatur vu un iber Jürg Wylenmann in
Der Martin Bucher (* 4. Oktober 1967 z Zug) isch e Schwiizer Bildhauer und Objäktkünstler. Der Bucher het vo 1994 bis 2000 Bildendi Kunscht und Architektur a der Kunstakademie Düsseldorf studiert, wo ihn 1998 mit eme Reisestipendium und mit em Bernhard-Hoetger-Priis uszeichnet het. Dört isch er 1999 zum Meischterschüeler vom Christian Megert ernennt worde und het im Johr 2000 der Akademiebrief bercho. Är macht Skulpture us Holz und Schtei, Plastike us Kunschtschtoff und Metall, Installatione, Environments sowie Kunscht am Bau. Im Johr 2003 isch der Bucher mit em Förderbiitrag vom Kanton Zug uszeichnet worde, und 2005 het är der Wettbewerb für e Brunne vom Pflägezentrum Baar gwunne, won er 2006 fertiggstellt het. Der Bucher schaffed und läbt hüt z Düsseldorf. 1999: Galerie Z, Baar 2004: Galerie Z, Baar 2005: V.I.P.ee – Members only. Reinraum e.V., Düsseldorf 2006: Galerie Z, Baar 2008: Projektraum für zeitgenössische Kunst, Wilfried von Gunten, Thun 1997: Projekt Feuerzungen, Arnhem/Gent/Düsseldorf 1998: Galerie des Cultural Institute Cairo, Ägypten 1998: Klasse Megert, Siemens AG, Düsseldorf 1999: Kunststudenten stellen aus; Kunsthalle der Bundesrepublik Deutschland, Bonn 2000: Wasser/L’Eau, Musée de St-Paul-de-Vence, Saint-Paul-de-Vence, Frankreich und Arbeit in situ 2000: PLUS, Plus e. V., Düsseldorf 2001: Neusser Wasserfestspiele – Installationen zum Thema Wasser,
Di Dual Hoochschuel Baade-Wiirtebäärg Chaarlsrue isch ain vu dr Standoort vu dr Duale Hoochschuel Baade-Wiirtebäärg. D Beruefsakademy Chaarlsrue het anne 1979 dr Stuudiebedriib ufgnuu. 48 Studänte*ne vu 32 Uusbildigsunternäme hän ire Stuudium im Beraich Maschiineböu oder Induschtry aagfange. S Stuudienaagebot un d Zaal vu dr Studänte*ne sin im Lauf vu dr Joor gstiige. Anne 1995 isch d Beruefsakademy in e Neiböu in dr Chaarlsruer Nordstadt umzooge. 2004 isch d BA Chaarlsrue uf iiber 6000 Absolvänte*ne chuu. Zum 1. Meerz 2009 isch si Dail vu dr Duale Hoochschuel Baade-Wiirtebäärg woore. S Stuudienaagebot vu dr Bachelorstuudiegäng vu dr Duale Hoochschuel Baade-Wiirtebäärg Chaarlsrue gliideret si in di drei Stuudieberaich (Fakulteete) Gsundhait, Tächnik un Wiirtschaft. Aagwändti Gsundhaits- un Pfläägwisseschafte Aagwändti Heebammewisseschaft Physician Assistant / Dokterassischtänt*i Eläktrotächnik (Automazioon, Noochriichtetächnik) Informaatik (Informaatik, Informazioonstächnik, Mediziinischi Informaatik) Maschiineböu (Produkzioonstächnik, Konschtrukzioon un Entwicklig, Allgmaine Maschiineböu) Mechatroonik Bapyyrtächnik Sicherhaitswääse (Aarbetssicherhait, Straaleschutz, Umwälttechnik) Wiirtschaftsingenieurwääse BWL – Bank BWL – Dytsch-Franzeesisch Management (dytsch / français) BWL – Digital Business Management BWL – Handel BWL – Induschtry (Industrial Management, Supply Chain Management) BWL – Versicherig RSW – Styyre- un Briefigswääse Unternämeduum (Presänzstuudium, UN – Online) Wiirtschaftsinformaatik (Data Science, Sales & Consulting, Software Engineering) Duali Hoochschuel Baade-Wiirtebäärg Chaarlsrue Verdrättig vudr Studänte*ne Bachelor-Studierenden aller DHBW
Aarbärg isch äs chlisäs Stedtli u ä Ywohnergemeind im Seeland. Es ligt zwüschä Biel und Bärn. Aarbärg het öppä 4000 Iwohner. Ds Stadt- und Märiträcht het Aarbärg no usäm Mittuauter. Wägä dr Brügg über d Aarä isch äs früächer ä wichtigä Vercherspunkt gsi, nämläch dr einzig Aaräübergang zwüschä Bärn und Bürä. No hüt steit eini vo dä beidä autä Houzbrüggä. Diä angeri isch einisch iigschtürzt, wo äs dschwärs Sauzfuärwärk drübergfahrä isch. Vor dr Juragwässerkorrektion isch Aarbärg no ä Inslä ir Aarä gsi. Hüt fliässt numä no ds Autä Äärli unger dr Houzbrügg dürä. Im Summer 2005 isch dä Flusslouf renaturiert wordä. Ds Aarbärg steit ou no d Zuckerfabrik und ä schöni Badi. Ds Wasserchraftwärk Aarbärg liferet Strom für d Region. Mit äm Zug oder äm Poschi isch mä i 30 Minutä in Bärn oder Biel. D Nachbergmeinde si Barge, Chappele, Lyss, Seedorf und Radelfinge. Zu Aarbärg ghört no dr chly Wiler Spins. Bi dä Nationalratswahlä 2019 het Aarbärg so abstummä: SVP 33,7 %, SP 14,8 %, BDP 12,2 %, FDP 9,9 %, glp 9,9 %, GPS 10,5 %, EVP 3,8 %, EDU 1,3 %, CVP 0,8 %. Gmeindpräsidänt isch dr Adrian Hügli (SVP) (Stang 2021) Theodor Gohl, Architekt Kurt Wüthrich,
Dr Heinz Siebold (* 1950 z Änkestai) isch e dytsche Schurnalischt un Autor. Dr Siebold isch z Änkestai im Chlaine Wiidedaal ufgwagse. No dr Schuel het er zeerscht Jura aafange studiere un isch derno an di Pedagogisch Hochschuel gwägslet un het uf Lehramt an Realschuele studiert. Wel er dodmol Mitglid im Marxistische Studäntebund Spartakus gsii isch, het er noch em Radikaleerloss nit as Lehrer chenne schaffe, wäge däm isch er no Schurnalischt wore. Är schrybt fir di Badisch Zytig un as freie Schurnalischt au fir anderi Zytige, vor allem zue dr Wirtschafts- un Sozialbolitik. Är het iber d Johr bi vyl Projäkt zue dr Wurzle vu dr dytsche Demokraty mitgmacht, unter anderem isch er Mitautor vum Buech „Der Münstergeneral – Menschen und Ereignisse – Freiburg in der Badischen Revolution 1848/49“, erschine im Loorer Verlag Moritz Schauenburg. Derzue isch er Sprächer vu dr „Initiative zur Erinnerung an die Badische Revolution“, wu all Johr am 31. Juli Mahnveraastaltige macht am Ort, wu d Freihaitskämpfer Maximilian Dortu, Friedrich Neff un Gebhard Kromer hiigriichtet wore sin. Dr Siebold dritt au as Sänger un Musiker uf, spiilt gitarre un singt unter anderem Lieder uf Alemannisch. Syt e baar Johr dritt er als zämme mit dr
D Merz Akademy isch e staatlig anerkännti Hoochschuel fir Gstaltig, Chunscht un Meedie im Kultuurpaark Berg z Stuegert-Oscht. Iri Wuurzle liigen in dr 1918 vum Refoormpedagoog Albrecht Leo Merz grindete „Freien Akademie für Erkennen und Gestalten“. Unter dr Laitig vum Markus Merz het d Yyriichtig 1985 di staatli Anerkännig kriegt. Dr Markus Merz het d Hoochschuel vu 1983 bis 2016 as Räkter glaitet. Vu 2016 bis Oktober 2020 isch dr Martin Fritz Räkter gsii. Im Bachelorstuudiegang Gstaltig, Chunscht un Meedie git s d Stuudieriichtige: Crossmedia Publishing, Film un Video, New Media un Visuälli Kommunikazioon. Dr Schwäärpunkt vu dr Stuudieriichtige lyt in dr gstalterische un konzepzionälle Aawändig vu dr neie Meedietächnologie in soziaale, wisseschaftlige un kulturäle Beryych. S Stuudium goot siibe Semeschter un schließt mit em staatlig anerkännte Titel Bachelor of Arts ab. Dr dreisemeschtrig Masterstuudiegang Foorschig in Gstaltig, Chunscht un Meedie riichtet si an Absolvänte*ne vu chinschtlerisch-gstalterische Stuudiegäng un au an Gaischtes- un Kultuurwisseschaftler*ne. Är bietet dr Dailnämer*ne d Meegligkait, aigeni chinschtlerischi Foorschigsprojäkt in dr Beryych Film un Video, New Media oder Visuälli Kommunikazioon z verfolge. In interdisziplineere Team, wu vu Profässer*ne fir Theory un fir Gstaltig gmainsam glaitet wääre, wird uf dr Grundlaag vu intensiive Reschersche di aige esteetisch
D Hoochschuel vu dr Bundesagäntuur fir Aarbet isch e staatlig anerkännti Hoochschuel mit akkreditierte Stuudiegäng. Si isch anne 2006 vu dr Bundesagäntuur fir Aarbet (BA) grindet, vum Wisseschaftsroot akkreditiert un vum Land Baade-Wiirtebäärg staatlig anerkännt woore. Anne 2011 sin d Hoochschuel un d Stuudiegäng re-akkrediert woore. Die Hoochschuel isch anne 2006 entstande us em Fachberaich Aarbetsverwaltig vu dr Fachhoochschuel vum Bund fir effetligi Verwaltig. Där isch syter 1972 z Mannem aagsiidlet gsii un het Beamti un Aagstellti fir dr ghoobene Dienscht vu dr Aarbetsverwaltig uusbildet. Mit em Iibergang vum Fachberaich vum Bund an d BA isch 2006 au s Stuudienaagebot komplett reformiert woore. Syt Septämber 2006 bietet d HdBA Studänte*ne an dr Campus Mannem un Schwerin d Meegligkait, si in dr grundständige Stuudiegäng „Aarbetsmäärtmanagement (Bachelor of Arts)“ un „Berootig fir Bildig, Beruef un Bschäftigung (Bachelor of Arts)“ fir aarbetsmäärtbolitischi Fachchreftufgaabe z qualifiziere. Zum Oktoober 2015 het d Hoochschuel dr Master-Stuudiegang näb em Beruef „Aarbetsmäärtorientierti Berootig (Master of Arts)“ yygfiert. Näbe däne Stuudiegäng ibernimmt d Hoochschuel verschiideni Wyterbildigsmaaßnaame fir di Bschäftigte vu dr Bundesagäntuur fir Aarbet. Driber uuse foorscht si in ere Vyylzaal wisseschaftlige Projäkt zur dr Teemenefälder bschäftigungsorientierti Berootig, Aarbetsmäärt un Bschäftigung. En Iiberblick zue Foorschigsprojäkt git d Homepage vu
Dr Begriff Biel het verschideni Bedütige: in dr Schwyz d Stadt Biu am Bielersee im Amtsbezirk Biel, Kanton Bern dr Amtsbezirk Biel vum Kanton Bern d Ortschaft Biel BL, Deil vu dr Gmei Biel-Benke im Bezirk Arlise, Kanton Basel-Landschaft d Ortschaft Biel VS, Deil vu dr Gmei Grafschaft VS im Goms, Kanton Wallis e Maiesäss vo de Alp Jungu (Jungen) i de Gmeind Zaniglas im Bezirk Visp, Wallis z Dütschland dr Ortsdeil Biel in Planitz, Stadt Zwickau, Sachse dr Ortsdeil Biel in Solms, Hesse dr Ortsdeil Biel in Bardenbach, Stadt Wadern, Landkreis Merzig-Wadern, Saarland in dr Slowakei d Gmei Biel (Slowakei) im Bezirk Trebišov im Oste vu dr Slowakei z Spanie d Gmei Biel (Spanie) in dr Provinz Saragossa z Aragonie Walter Biel, Schwyzer Politiker, Nationalrat 1967–1991, Landesring vu dr Uabhängige (LdU), Direktor vum Migros-Gnosseschaftsbund Gabriel Biel, scholastische Philosoph (um 1415–1495) Jessica Biel, amerikanischi Schauspiileri
Dr Hubert Konrad Frank (Pseudonym fir Konrad Frank; * 12. Septämber 1939 z Känzinge; † 18. Augschte 2014 z Bergisch Gladbach) isch e dytsche Schriftsteller gsii. Dr Frank isch zäme mit sym Brueder im Huus vu syne Eltere in dr Brotstroß z Känzinge ufgwagse. No dr Schuel het er an dr Freie Universitet Berlin un an dr Universitet Fryburg Germanischtik un Anglischtik studiert. Aafangs, wu 1970 bis 1978, het as Lehrer an eme Gimnasium gschafft, het aber scho frie aafange schrybe un het syter 1978 as freie Schriftsteller z Fryburg gläbt. Är het Verzellige, Gedicht, un Theaterstuck gschribe, näbe Sache uf Hochdytsch zum Dail au uf Alemannisch. Ab 2004 bis zue sym Dod het er z Bergisch Gladbach bi Köln gläbt. Anne 1990 het er e Literaturstipändium vu dr Chunschtstiftig Bade-Wirttebärg iberchuu. Är isch Mitglid vum Verbande vu dytsche Schriftsteller gsii un het anne 1988 zue dr Mitgrinder*ne vum Literatur Forum Sidwescht z Fryburg ghert. Nodäm er vum Ingeborg-Bachmann-Bryys 1990 z Klagenfurt no us formale Grind uusgschlosse woren isch, wel er syni Gschicht vum Baden-Dubel scho in ere Sändig vum Sidweschtfunk vorgstellt ghaa het, isch er dert im Johr druf Dreger vum Bryys vu dr Kärntner Induschtry wore. Baden-Dubel, Berlin
Dr Frank Günther (* 1947 z Fryburg; † 15. Oktober 2020 z Ulm) isch e dytsche Ibersetzer gsii. Dr Frank Günther isch z Wiesbaden ufgwagse. Noch em Studium vu dr Anglischtik, Germanischtik un Theatergschicht z Mainz un z Bochum het er bis 1974 as freiberueflige Reschyassischtänt un Reschisseer an Theater gschafft. Scho um des Zyt het er neii un alti dramatischi Wäärch ins Dytsch ibersetzt. Ab dr 1970er Johr het er s Gsamtwäärch vum William Shakespeare ibersetzt, anne 2017 isch mit Perikles, Prinz vu Tyrus s letscht vu dr ibersetzte Drame erschine. Anne 2001 het dr Günther dr Christoph-Martin-Wieland-Bryys fir Ibersetzer kriegt, wu noch em eerschte dytsche Shakespeare-Ibersetzer Wieland gnännt isch, 2006 dr Heinrich Maria Ledig-Rowohlt-Bryys. Im Wintersemeschter 2007/08 het er e Gaschtprofässuur fir Ibersetzig an dr Freie Universitet Berlin ghaa. 2011 isch dr Günther mit em Johann-Heinrich-Voß-Bryys fir Ibersetzig vu dr Dytsche Akademy fir Sproch un Dichtig uuszaichnet. ÄR isch Mirtglid im PEN-Zäntrum Dytschland gsii. Dr Günther het im oberschwebische Rot an der Rot gläbt. Är isch im Oktober 2020 im Alter vu 73 Johr noch ere churze schwäre Chranket z Ulm gstorbe. Anne 2014 sin zum 450. Geburtsdag vum Shakespeare zwai Biecher vum Günther erschine: Unser Shakespeare. Einblicke
Dr Hadrian I. († 25. Dezämber 795 z Rom) isch vum 1. Februar 772 bis zue sym Dod Papscht gsii. Dr Hadrian sich dur dr Papscht Stephan III. zum Diakon ordiniert wore. Är wird as Kardinaldiakon vu dr Regio vu Santa Maria z Via Lata aagsää. Im Kampf geg dr Langobardechenig Desiderius, wun er dr Wunscht uusgschlaa het, em Karlmann sy Sihn zue Chenig z salbe, het si dr Hadrian I. an dr fränkisch Herrscher Karl dr Groß gwändet, wu dr Desiderius zum Ruggzug zwunge het. Wu dr Karl dr Groß an dr Oschtere 774 uf Rom chuu isch, het er s vu sym Vater Pippin gegeniber em Papscht Stephan II. gsait Schänkigsverspräche erneiert. Anne 787 hän em Hadrian syni Druppe Terracina eroberet, wu bis dert zum byzantinische Dukat vu Neapel ghert het – dr eerscht päpschtli Aagriffschrieg. Theologisch isch s Pontifikat vum Hadrian wichtig, wel unter ihm anne 787 uf em Zwaite Konzil vu Nicäa d Bilderverehrig wider zuegloo woren isch, wu 754 uf Druck vum oschtremische Chaiser Leo III. verdammt woren isch. Im Frankerych het si ders aber nit chenne dursetze: Dr Karl der Große het d Konzilsbschliss, wu aber nume in schlächte Ibersetzige vorgläge sin, vu dr